
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1010 

23 Απριλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμψηφισμός οφειλών δήμων προς το Ελληνικό Δη¬ 
μόσιο και τα Ασφαλιστικά Ταμεία. 1 

Κατάργηση κενής οργανικής θέσης μόνιμου προσω¬ 
πικού στον Σύνδεσμο Υδρεύσεως Δήμου Αγρίνι¬ 
ου και πέριξ Κοινοτήτων εκ Λίμνης Καστρακίου Ν. 
Αιτωλοακαρνανίας, σύμφωνα με τις διατάξεις του 
άρθρου 33 παρ. Ια του ν. 4024/2011, όπως ισχύει. 2 
Έλεγχος ληξιπρόθεσμων οφειλών του Ε.Ο.Π.Υ.Υ. από 
ιδιωτικούς ελεγκτικούς φορείς για το χρονικό δι¬ 


άστημα πριν την 1η Ιανουάριου 2013. 3 

Μεταβίβαση αρμοδιοτήτων και του δικαιώματος υπο¬ 
γραφής εγγράφων "Με εντολή Υπουργού" στους 
Γενικούς Γραμματείς του Υπουργείου Υγείας. 4 


Τροποποίηση της Υπουργικής Απόφασης 9511/206/ 
2014 «Σύσταση κοινής επιτροπής και καθορισμός 
της διαδικασίας ταυτόχρονης καταγραφής, πα¬ 
ράδοσης και παραλαβής όλων των αντικειμένων 
του Φιλοτελικού και Ταχυδρομικού Μουσείου από 
τα ΕΛ.ΤΑ. Α.Ε. στην Υπηρεσία Φιλοτελικού και Τα¬ 
χυδρομικού Μουσείου του Υπουργείου Υποδομών, 

Μεταφορών και Δικτύων» (Β' 434). 5 

Ανάθεση έργου στην εταιρεία "ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε."». 6 

Ένταξη μελών Ε.Π. που διορίστηκαν στο πρώην Γ ενι¬ 
κό Τμήμα Φυσικής Χημείας και Τεχνολογίας Υλι¬ 
κών το οποίο καταργήθηκε, στα Τμήματα του ΤΕΙ 
Πειραιά. 7 


ΑΠΟΦΑΣΕΙ Σ 

Αριθμ. 14242 (1) 

Συμψηφισμός οφειλών δήμων προς το Ελληνικό 
Δημόσιο και τα Ασφαλιστικά Ταμεία. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου 2 της 
από 31.12.2011 Πράξης Νομοθετικού Περιεχομένου «Συ- 
νταξιοδοτικές ρυθμίσεις, ενιαίο μισθολόγιο - βαθμο¬ 


λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015» και των Υπουργείων Διοικητικής 
Μεταρρύθμισης και Ηλεκτρονικής Διακυβέρνησης, Εσω¬ 
τερικών, Οικονομικών, Περιβάλλοντος, Ενέργειας και 
Κλιματικής Αλλαγής και Παιδείας, Δια Βίου Μάθησης 
και Θρησκευμάτων που αφορούν την εφαρμογή του 
μεσοπρόθεσμου πλαισίου δημοσιονομικής στρατηγικής 

2012- 2015» (Α' 268), που κυρώθηκε με το άρθρο δεύτερο 
του ν. 4047/2012 (Α'31). 

2. Τις διατάξεις της παραγράφου 5 του πρώτου άρθρου 
της από 30.04.2012 Πράξης Νομοθετικού Περιεχομένου 
«Ρυθμίσεις θεμάτων εφαρμογής των νόμων 3864/2010, 
4021/2011,4048/2012, 4051/2012 και 4071/2012» (Α' 103), που 
κυρώθηκε με το άρθρο δεύτερο του ν.4079/2012 (Α' 180). 

3. Τις διατάξεις του άρθρου 10 του ν. 4071/2012 «Ρυθ¬ 
μίσεις για την τοπική ανάπτυξη, την αυτοδιοίκηση και 
την αποκεντρωμένη διοίκηση Ενσωμάτωση Οδηγίας 
2009/50/ΕΚ» (ΦΕΚ Α' 85). 

4. Τις διατάξεις του ν. 4093/2012 «Εγκριση Μεσοπρόθε¬ 
σμου Πλαισίου Δημοσιονομικής Στρατηγικής 2013-2016 
- Επείγοντα Μέτρα Εφαρμογής του ν. 4046/2012 και του 
Μεσοπρόθεσμου Πλαισίου Δημοσιονομικής Στρατηγικής 

2013- 2016». 

5. Τις διατάξεις του άρθρου 10 της από 31.12.2012 Πρά¬ 
ξης Νομοθετικού Περιεχομένου «Ρυθμίσεις κατεπειγό- 
ντων θεμάτων αρμοδιότητας των Υπουργείων Εσωτε¬ 
ρικών, Εργασίας, Κοινωνικής Ασφάλισης και Πρόνοιας, 
Δημόσιας Τάξης και Προστασίας του Πολίτη, της Γενι¬ 
κής Γραμματείας της Κυβέρνησης και του Υπουργείου 
Επικράτειας» (Α' 256), που κυρώθηκε με το άρθρο 1 του 
ν. 4147/2013 (Α'98). 

6. Τις διατάξεις του Π.Δ. 113/2010 (Α' 194) «Ανάληψη 
υποχρεώσεων από τους διατάκτες». 

7. Τ ις διατάξεις του άρθρου 27 του ν.3756/2009 (Α' 53) 
«Σύστημα άυλων Τίτλων διατάξεις για την Κεφαλαια¬ 
γορά, φορολογικά θέματα και λοιπές διατάξεις», με τις 
οποίες ρυθμίζεται η καταβολή σε οκτώ ετήσιες ισόπο¬ 
σες δόσεις, των πάσης φύσεως οφειλών του Ελληνικού 
Δημοσίου προς τους ΟΤΑ Α' βαθμού της χώρας μέχρι 
και το έτος 2008, που απορρέουν από τις διατάξεις του 
άρθρου 25 του ν. 1828/1989 (Α' 2) και ανέρχονται στο 
συνολικό ύψος των 1.711.000.000,00 €. 

8. Την από 22 Μαΐου 2009 Σύμβαση «Ρύθμιση πάσης 
φύσεως οφειλών του Ελληνικού Δημοσίου προς τους 

Οργανισμούς Τοπικής Αυτοδιοίκησης (Ο.Τ.Α.) Α' βαθμού 
που απορρέουν από τις διατάξεις του άρθρου 25 του ν. 
1828/1989 και λοιπές σχετικές διατάξεις όπως ισχύουν», 
μεταξύ του Ελληνικού Δημοσίου και της Κεντρικής Ένω¬ 
σης Δήμων και Κοινοτήτων Ελλάδος. 

9. Το υπ’ αριθμ. 90Α/1758/06-05-2009 πρακτικό Συνε¬ 
δρίασης του Διοικητικού Συμβουλίου της ΚΕΔΚΕ, καθώς 
και το υπ’ αριθμ. 2004/25-05-2009 έγγραφό της προς 
το Υπουργείο Εσωτερικών Αποκέντρωσης και Ηλεκτρο¬ 
νικής Διακυβέρνησης μετά των συνημμένων σε αυτό 
πινάκων, αναφορικά με τα κριτήρια κατανομής στους 
ΟΤΑ Α' βαθμού της δόσης έτους 2009 που αποδίδεται 
προς εξόφληση των πάσης φύσεως οφειλών του Ελλη¬ 
νικού Δημοσίου προς αυτούς, 

10. Την υπ’ αριθμ. 27/16.03.2011 ομόφωνη απόφαση του 
Διοικητικού Συμβουλίου της ΚΕΔΚΕ που διαβιβάσθηκε 
στο Υπουργείο μας με το υπ’ αριθμ. 605/954/17.03.2011 
έγγραφο της και με την οποία ζήτησε την τροποποίη¬ 
ση του σκοπού διάθεσης των προσδιοριζόμενων με τη 
σχετική απόφασή μας ανά δήμο ποσών, μεταξύ λειτουρ¬ 
γικών και επενδυτικών δαπανών. 

11. Τις υπ’ αριθμ. 594/08.01.2013. 5299/08.02.2013, 

9172/08.03.2013 14105/10.04.2013, 18752/10.05,2013, 

22677/03.06.2013, 28832/17.07.2013, 32660/13.08.2013, 
35705/06.09.2013, 42642/23,10.2013, 48599/03.12.2013 και 
51930/31,12.2013 Αποφάσεις του Υπουργού Εσωτερικών, 
«Απόδοση στους Δήμους της χώρας, ποσού, ύψους 
17.822.916,67 €, έναντι δόσεων έτους 2013 στο πλαίσιο 
εξόφλησης των πάσης φύσεως οφειλών του Ελληνικού 
Δημοσίου προς αυτούς, σύμφωνα με το άρθρο 27 του 
ν. 3756/2009», 

12. Το υπ’ αριθμ, 33115/27443/18.06.2013 έγγραφο της 
Αποκεντρωμένης Διοίκησης Αττικής, το υπ’ αριθμ. 
2202/14.01.2014 έγγραφο του Δήμου Κερατσινίου-Δρα- 
πετσώνας Ν. Αττικής και η υπ’ αριθμ. 20157/09.04.2014 
βεβαίωση της ταμειακής υπηρεσίας του Δήμου. 

13. Το υπ’ αριθμ. 4082/27.02.2014 έγγραφο και την υπ’ 
αριθμ. 4061/27.02.2014 βεβαίωση του Δήμου Νοτίου Πηλί- 
ου Ν. Μαγνησίας, τις υπ’ αριθμ. 24841 και 27620/3.12.2013 
βεβαιώσεις του Τοπικού Υποκαταστήματος Ι.ΚΑ-Ε.ΤΑΜ 
Βόλου και την υπ’ αριθμ. 32194/11.11.2013 βεβαίωση της 
Δ.Ο.Υ. Βόλου. 

14. Το υπ’ αριθμ. 9182/05.03.2014 έγγραφο, τις υπ’ αριθμ. 
9181 και 9196/05.03.2014 βεβαιώσεις του Δήμου Ζακύνθου 
Ν. Ζακύνθου, τις υπ’ αριθμ. 869, 870, 871. 872. 873, 874 και 
875/20.02.2014 βεβαιώσεις του Τοπικού Υποκαταστήμα¬ 
τος Ι.Κ.Α.-Ε ΤΑΜ Ζακύνθου, τους από 21.02.2014 πίνακες 
ληξιπρόθεσμων οφειλών της Δ.Ο.Υ. Ζακύνθου. 16. Το Π.Δ. 
86/2012 (ΦΕΚ 141 Α') «Διορισμός Υπουργών, Αναπληρω¬ 
τών Υπουργών, και Υφυπουργών» και το Π.Δ. 90/2012 
(ΦΕΚ 144 Α') «Διορισμός Υπουργού και Υφυπουργών». 

16. Την υπ’ αριθμ. Υ48/09.07.2012 (ΦΕΚ 2105/Β) απόφαση 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα». 

17. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του Π.Δ. 63/2005 (98 Α'). 

18. Το γεγονός ότι, από την εφαρμογή των διατάξεων 
της παρούσας Απόφασης προκαλείται δαπάνη σε βά¬ 
ρος του Κρατικού Προϋπολογισμού ύψους 2.789.703,32€ 
(οφειλές 833.130,82 € προς το Ελληνικό Δημόσιο και 
1.956.577,50 € προς Ασφαλιστικά Ταμεία), η οποία θα 
αντιμετωπιστεί από τις πιστώσεις του ΚΑΕ 6813 του 


Ε.Φ. 07-120. Στο έτος 2014 θα αντιμετωπιστεί από τις πι¬ 
στώσεις που έχουν εγγράφει στο αντίστοιχο οικονομικό 
έτος και για τα επόμενα έτη 2015-2016 από τις πιστώσεις 
που θα εγγράφονται στον εν λόγω ΚΑΕ κατ’ έτος. Η 
επιβάρυνση του Κρατικού Προϋπολογισμού αναλύεται 
ανά οικονομικό έτος, ως εξής: α) ποσό 619.037,50 € για 
το έτος 2014, β) ποσό 1.290.810,96 € για το έτος 2015 και 
γ) ποσό 879.859,86 € για το έτος 2016, αποφασίζουμε: 

1. Συμψηφίζεται ποσό κύριας οφειλής 205.763,50 € 
προς το Ελληνικό Δημόσιο του Δήμου Κερατσινίου- 
Δραπετσώνας Ν. Αττικής, με τα συνολικά προβλεπόμενα 
από τις διατάξεις του άρθρου 27 του ν. 3756/2009 (Α' 
53) έσοδά του. Ως εκ τούτου δεν αποδίδονται σε αυ¬ 
τόν ποσό 205.763,50 € από την ΣΤ' δόση έτους 2014. Ο 
Δήμος Κερατσινίου-Δραπετσώνας, εφόσον δεν πραγ¬ 
ματοποιηθεί άλλος συμψηφισμός, θα λάβει το ποσό των 
1.262.923,05 € ως ΣΤ' δόση, ενώ οι επόμενες δόσεις θα 
αποδοθούν κανονικά. 

2. Συμψηφίζεται ποσό κύριας οφειλής: α) 176.818,78 € 
προς το Ελληνικό Δημόσιο και β) 447.619,3 € προς το 
ΙΚΑ-ΕΤΑΜ Βόλου του Δήμου Νοτίου Πηλίου Ν. Μαγνη¬ 
σίας, ήτοι συνολικό ποσό 624.438,08 €, με τα συνο¬ 
λικά προβλεπόμενα από τις διατάξεις του άρθρου 27 
του ν. 3756/2009 (Α' 53) έσοδα του. Ως εκ τούτου δεν 
αποδίδονται σε αυτόν η ΣΤ' δόση έτους 2014 ποσού 
298.294,25 €. η Ζ δόση έτους 2015 ποσού 298.294,25 € και 
ποσό 27.849,58 € από την Η δόση έτους 2016. Ο Δήμος 
Νοτίου Πηλίου, εφόσον δεν πραγματοποιηθεί άλλος 
συμψηφισμός, θα λάβει το ποσό των 270.444,70 € ως 
Η' δόση έτους 2016. 

3. Συμψηφίζεται ποσό κύριας οφειλής: α) 450.548,54 € 
προς το Ελληνικό Δημόσιο και β) 1.508.958,20 € προς 
το ΙΚΑ-ΕΤΑΜ Ζακύνθου του Δήμου Ζακύνθου Ν. Ζακύν¬ 
θου, ήτοι συνολικό ποσό 1.959.506,74 €, με τα συνολικά 
προβλεπόμενα από τις διατάξεις του άρθρου 27 του ν, 
3756/2009 (Α' 53) έσοδα του. Ως εκ τούτου δεν αποδί¬ 
δονται σε αυτόν υπόλοιπο της ΣΤ' δόσης έτους 2014 
ποσού 114. 979.75€, (όπως αυτή προκύπτει από πρότερο 
συμψηφισμό στον οποίο έχει υπαχθεί ο Δήμος με την υπ’ 
αριθμ. 34637/29.08.2013 κοινή Υπουργική Απόφαση), η Ζ' 
δόση έτους 2015 ποσού 992.516,71 € και ποσό 852.010,28 € 
από την Η' δόση έτους 2016. Ο Δήμος Ζακύνθου, εφόσον 
δεν πραγματοποιηθεί άλλος συμψηφισμός, θα λάβει το 
ποσό των 140.506,43 € ως Η' δόση έτους 2016. 

4. Ο συμψηφισμός των ανωτέρω ποσών γίνεται σε 
βάρος του λογαριασμού του Υπουργείου Εσωτερικών, 
που τηρείται στο Ταμείο Παρακαταθηκών και Δανείων, 
με τον τίτλο «Κεντρικοί Αυτοτελείς Πόροι των Δήμων 
για κάλυψη λειτουργικών και λοιπών γενικών δαπανών» 
(Νο 158) και αφορούν αποδόσεις προς τους ανωτέρω 
Δήμους, που αντιστοιχούν σε μέρος ή το σύνολο αυτών, 
για τα έτη 2012-2016 και προς εξόφληση των πάσης 
φύσεως οφειλών του Ελληνικού Δημοσίου, σύμφωνα 
με τις διατάξεις του άρθρου 27 ν.3756/2009. Τα ποσά 
στους δικαιούχους φορείς, αποδίδονται με μηνιαίες χρη¬ 
ματικές εντολές του Υπουργείου Εσωτερικών προς το 
Ταμείο Παρακαταθηκών και Δανείων, όχι κατ’ ανάγκη 
ισόποσες, οι οποίες εκδίδονται αμέσως μετά την πίστω¬ 
ση, κατόπιν ενεργειών της Υπηρεσίας Δημοσιονομικού 
Ελέγχου (Υ.Δ.Ε.) του ιδίου Υπουργείου, του παραπάνω 
λογαριασμού με τα ανάλογα ποσά. Με την κοινοποίηση 
των παραπάνω αποδόσεων, οι Δήμοι θα πρέπει να προ- 
βούν σε αντίστοιχες εγγραφές εξόφλησης των οφειλών. 

5. Ο σκοπός της διάθεσης των ποσών, που θα κα- 
τανεμηθούν στους εν λόγω Δήμους ως υπόλοιπο των 
δόσεων που δικαιούνται, θα καθορισθεί με τις αντίστοι¬ 
χες αποφάσεις απόδοσης σε αυτούς των εσόδων του 
άρθρου 27 του ν.3756/2009. 

6. Εάν για οποιοδήποτε αιτία, το ποσό που συμψηφί¬ 
ζεται με την παρούσα, διαφέρει από το ποσό της κύρι¬ 
ας οφειλής που αρχικά βεβαιώθηκε από το δικαιούχο 
φορέα ή το δήμο, ή συμψηφίζεται ποσό που δεν έχει 
βεβαιωθεί, η διαφορά στην περίπτωση που αυτό δεν 
επαρκεί καλύπτεται από τον δήμο, έως την 31.12.2016, 
ενώ στην αντίθετη περίπτωση κρατείται στην οικεία 
Δ.Ο.Υ. ή το Ασφαλιστικό Ταμείο και συμψηφίζεται άμεσα 
μεριμνεί αυτών, με επόμενη οφειλή ληξιπρόθεσμη ή μη 
του δήμου. Στην περίπτωση όπου ο δήμος δεν δύνα- 
ται να καταβάλλει τη διαφορά, τότε το συνολικό ποσό 
της οφειλής προς τον αντίστοιχο δικαιούχο, υπολογί¬ 
ζεται κανονικά με τους τυχόν βεβαιωμένους πρόσθε¬ 
τους φόρους και πρόστιμα, καθώς και προσαυξήσεις 
εκπρόθεσμης καταβολής και κάθε μορφής επιβαρύνσεις, 
δεδομένου ότι το ποσό της κύριας αυτής οφειλής δεν 
εξοφλείται στο σύνολο του, όπως ορίζουν ρητά οι δια¬ 
τάξεις της παρ. 5 του πρώτου άρθρου της από 30.4.2012 
Πράξης Νομοθετικού Περιεχομένου «Ρυθμίσεις θεμάτων 
εφαρμογής των νόμων 3864/2010, 4021/2011, 4046/2012, 
4051/2012 και 4071/2012» (ΦΕΚ 103Α'). 

7. Υπό την επιφύλαξη της προηγούμενης παραγράφου 
και τυχόν ειδικότερων διατάξεων, οι δήμοι, που οι οφει¬ 
λές τους προς το Ελληνικό Δημόσιο και τα Ασφαλιστικά 
Ταμεία ρυθμίζονται με την παρούσα απόφαση, είναι 
φορολογικά και ασφαλιστικά ενήμεροι, για τις οφειλές 
που ρυθμίζονται με την παρούσα. 

8. Η ισχύς της παρούσας Απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΜΙΧΕΛΑΚΗΣ 
-♦- 

Αριθμ. 14125 (2) 

Κατάργηση κενής οργανικής θέσης μόνιμου προσωπι¬ 
κού στον Σύνδεσμο Υδρεύσεως Δήμου Αγρίνιου και 
πέριξ Κοινοτήτων εκ Λίμνης Καστρακίου Ν. Αιτωλο¬ 
ακαρνανίας, σύμφωνα με τις διατάξεις του άρθρου 
33 παρ. Ια του ν. 4024/2011, όπως ισχύει. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του ν. 4024/2011 και ειδικότερα του 
άρθρου 33 παρ. Ια για την κατάργηση κενών οργανικών 
θέσεων (Α'226), όπως ισχύει. 

2. Τις διατάξεις του άρθρου 254 του ν.3852/2010 (Α' 87). 

3. Τις διατάξεις του άρθρου 10 του Κώδικα Κατάστα¬ 
σης Δημοτικών και Κοινοτικών Υπαλλήλων, που κυρώ¬ 
θηκε με το ν. 3584/2007 (ΑΊ43). 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του Π.Δ 63/2005 (Α'98). 


5. Τις διατάξεις του Π.Δ. 119/2013 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 153). 

6. Τη με αριθμό: ΔΟΑ/Φ.14/1/οικ.21732/31-10-2011 εγκύ¬ 
κλιο του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης. 

7. Την αριθ. 2/2012/11-09-2012 (Β'247/06-02-2014) Δια- 
πιστωτική Πράξη του Προέδρου του Συνδέσμου Υδρεύ¬ 
σεως Δήμου Αγρίνιου και πέριξ Κοινοτήτων εκ Λίμνης 
Καστρακίου Ν. Αιτωλοακαρνανίας. 

8. Το αριθ. πρωτ. 139/29-10-2013 έγγραφο του Προέ¬ 
δρου του Συνδέσμου Υδρεύσεως Δήμου Αγρίνιου και 
πέριξ Κοινοτήτων εκ Λίμνης Καστρακίου Ν. Αιτωλοα¬ 
καρνανίας, με το οποίο ζητείται η κατάργηση της μίας 
(1) κενής οργανικής θέσης του πίνακα Β'. 

9. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Την κατάργηση στον Σύνδεσμο Υδρεύσεως Δήμου 
Αγρίνιου και πέριξ Κοινοτήτων εκ Λίμνης Καστρακίου Ν. 
Αιτωλοακαρνανίας της μίας (1) κενής οργανικής θέσης 
μόνιμου προσωπικού που υπερβαίνει, ανά κατηγορία και 
κλάδο, το 60% των θέσεων που προβλέπονται στον Ορ¬ 
γανισμό Εσωτερικής Υπηρεσίας του Συνδέσμου, όπως 
αυτή εμφαίνεται στον κατωτέρω πίνακα: 



ΣΥΝΔΕΣΜΟΣ ΥΔΡΕΥΣΕΩΣ ΔΗΜΟΥ ΑΓΡΙΝΙΟΥ ΚΑΙ 
ΠΕΡΙΞ ΚΟΙΝΟΤΗΤΩΝ ΕΚ ΛΙΜΝΗΣ ΚΑΣΤΡΑΚΙΟΥ 

Ν. ΑΙΤΩΛΟΑΚΑΡΝΑΝΙΑΣ 

α.α. 

ΚΑΤΗΓΟΡΙΑ ΔΕ 

ΚΑΤΑΡΓΟΥΜΕΝΕΣ 

ΘΕΣΕΙΣ 

ΔΙΑΤΗΡΟΥΜΕΝΕΣ 

ΘΕΣΕΙΣ 

1 

ΔΕ ΤΕΧΝΙΤΩΝ 

1 

0 


ΣΥΝΟΛΟ 

1 

0 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2014 


ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΕΣΩΤΕΡΙΚΩΝ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΙΩΑΝΝΗΣ ΜΙΧΕΛΑΚΗΣ ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. Υ9/οικ.32167 (3) 

Έλεγχος ληξιπρόθεσμων οφειλών του Ε.Ο.Π.Υ.Υ. από ιδι¬ 
ωτικούς ελεγκτικούς φορείς για το χρονικό διάστη¬ 
μα πριν την 1η Ιανουάριου 2013. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - ΥΓΕΙΑΣ 

Έχοντας υπόψη: 

1. Τ ις διατάξεις της παρ. 6 (Ελεγχος ληξιπρόθεσμων 
οφειλών του Ε.Ο.Π.Υ.Υ.) του άρθρου 54 του Ν.4223/2013 
(ΦΕΚ 287/τ.Α'/2013) «Ενιαίος Φόρος Ιδιοκτησίας Ακινήτων 
και άλλες διατάξεις». 

2. Τις διατάξεις του Ν. 1558/85, (ΦΕΚ 137/τ.Α'/1985), 
«Κυβέρνηση και Κυβερνητικά Όργανα», όπως ισχύει. 

3. Τις διατάξεις του Ν.3918/2011 (ΦΕΚ 31/τ.Α'/2011) «Δι¬ 
αρθρωτικές αλλαγές στο σύστημα υγείας και άλλες 
διατάξεις». 

4. Τις διατάξεις του Ν. 4052/2012 (ΦΕΚ 41/τ.Α'/2012) 
με θέμα: "Νόμος αρμοδιότητας Υπουργείων Υγείας και 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κοινωνικής Αλληλεγγύης και Εργασίας και Κοινωνικής 
Ασφάλισης για εφαρμογή του νόμου «Εγκριση των Σχε¬ 
δίων Συμβάσεων Χρηματοδοτικής Διευκόλυνσης μεταξύ 
του Ευρωπαϊκού Ταμείου Χρηματοπιστωτικής Σταθε¬ 
ρότητας (Ε.Τ.Χ.Σ.), της Ελληνικής Δημοκρατίας και της 
Τράπεζας της Ελλάδος, του Σχεδίου του Μνημονίου 
Συνεννόησης μεταξύ της Ελληνικής Δημοκρατίας, της 
Ευρωπαϊκής Επιτροπής και της Τράπεζας της Ελλάδος 
και άλλες επείγουσες διατάξεις για τη μείωση του δη¬ 
μοσίου χρέους και τη διάσωση της εθνικής οικονομίας 
και άλλες διατάξεις». 

5. Τις διατάξεις του Ν. 4075/2012 (ΦΕΚ 89/τ.Α'/2012) 
με θέμα: «Θέματα Κανονισμού Ασφάλισης ΙΚΑ - ΕΤΑΜ, 
Ασφαλιστικών Φορέων, προσαρμογή της νομοθεσίας 
στην Οδηγία 2010/18/ΕΕ και λοιπές διατάξεις». 

6. Τις διατάξεις του Ν. 4093/2012 (ΦΕΚ 222/τ.Α'/2012) με 
θέμα: «Εγκριση Μεσοπρόθεσμου Πλαισίου Δημοσιονομι¬ 
κής Στρατηγικής 2013-2016 -Επείγοντα Μέτρα Εφαρμο¬ 
γής του ν. 4046/2012 και του Μεσοπρόθεσμου Πλαισίου 
Δημοσιονομικής Στρατηγικής 2013-2016». 

7. Τις διατάξεις του Ν. 4132/2013 (ΦΕΚ 59/τ.Α'/2013) με 
θέμα: «Κατεπείγουσες ρυθμίσεις του Υπουργείου Υγείας 
και άλλες διατάξεις». 

8. Το αριθ. Π.Δ. 95/2000 (ΦΕΚ 76/τ.Α'/2000) «Οργανι¬ 
σμός του Υπουργείου Υγείας και Πρόνοιας», όπως έχει 
τροποποιηθεί και ισχύει σήμερα. 

9. Το αριθ. Π.Δ. 189/2009 (ΦΕΚ 221/τ.Α'/2009) «Καθορι¬ 
σμός και ανακατανομή αρμοδιοτήτων των Υπουργείων». 

10. Το αριθ. Π.Δ 85/2012, άρθρα 2 και 4, (ΦΕΚ 141/τ. 
Α'/2012) «Ιδρυση και μετονομασία Υπουργείων, μεταφο¬ 
ρά και κατάργηση υπηρεσιών». 

11. Το αριθ. Π.Δ 90/2012, (ΦΕΚ 144/τ.Α'/2012) «Διορισμός 
Υπουργού και Υφυπουργών». 

12. Το αριθ. Π.Δ. 119/2013 (ΦΕΚ 153/Τ.Α'/2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

13. Το αριθ. 86/2012 (ΦΕΚ 141/τ.Α'/2012) Π.Δ. «Διορισμός 
Υπουργών, Αναπληρωτών Υπουργών και Υφυπουργών». 

14. Την με αριθ. Υ48/9-7-2012 απόφαση του Πρωθυ¬ 
πουργού (ΦΕΚ/ 2105/τ.Β72012) «Καθορισμός αρμοδιοτή¬ 
των του Αναπληρωτή Υπουργού Οικονομικών Χρήστου 
Στάίκούρα». 

15. Την με αριθ. 3402/3-7-13 Απόφαση του Πρωθυ¬ 
πουργού και του Υπουργού Υγείας (ΦΕΚ 1642/τ.Β72013) 
«Ανάθεση αρμοδιοτήτων στον Υφυπουργό Υγείας Αντώ¬ 
νιο Μπέζα». 

16. Την με αριθ. Γ.Υ/οικ.6160/29-10-2013 (ΦΕΚ 2761/Β7 
30-10-2013), Συμπλήρωση της υπ’ αριθ. 3402/3-7-2013 
απόφασης του Πρωθυπουργού και του Υπουργού Υγεί¬ 
ας «Ανάθεση αρμοδιοτήτων στον Υφυπουργό Υγείας 
Αντώνιο Μπέζα». 

17. Το γεγονός ότι από την παρούσα δεν προκύπτει 
δαπάνη εις βάρος του Κρατικού Προϋπολογισμού, απο¬ 
φασίζουμε: 

1) Εξουσιοδοτείται ο ΕΟΠΥΥ, για λόγους διασφάλισης 
του δημοσίου συμφέροντος, εύρυθμης λειτουργίας του 
και επίσπευσης των διαδικασιών αποπληρωμής των ληξι¬ 
προθέσμων οφειλών, με αποφάσεις του Διοικητικού Συμ¬ 
βουλίου του, στη λήψη όλων των αναγκαίων μέτρων όπως: 

Α. Τον καθορισμό των αναγκαίων κριτηρίων, που πρέ¬ 
πει να πληροί ο εκάστοτε ιδιωτικός ελεγκτικός φορέας, 
προκειμένου να αναλαμβάνει τον πλήρη έλεγχο των 


αναλυτικών παραστατικών δαπανών που έχουν υποβά¬ 
λει οι δικαιούχοι της διάταξης του άρθρου 54 παρ. 6 
του Ν. 4223/2013. 

Β. Τον ορισμό του πλαισίου της διαδικασίας και της 
εφαρμοστέας μεθοδολογίας του πλήρους ελέγχου των 
αναλυτικών παραστατικών δαπανών που έχουν υποβά¬ 
λει οι δικαιούχοι και στην αποδοχή των αποτελεσμάτων 
των ελέγχων, προς αναγνώριση, εκκαθάριση και εντολή 
πληρωμής τους. 

2) Το σύνολο των δαπανών για την υλοποίηση των 
ανωτέρω ελέγχων βαρύνει τους δικαιούχους. 

3) Ο έλεγχος αφορά στις μη εκκαθαρισμένες οφειλές 
για το χρονικό διάστημα πριν την 1η Ιανουάριου 2013. 

4) Η αναγνώριση, εκκαθάριση και εντολή πληρωμής 
των δαπανών διενεργείται με βάση τις ισχύουσες δια¬ 
τάξεις από τα καθ’ ύλην αρμόδια όργανα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΥΓΕΙΑΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΠΕΖΑΣ 
-♦- 

Αριθ. ΔΥ(3-4) Γ.Π. οικ. 32222 (4) 

Μεταβίβαση αρμοδιοτήτων και του δικαιώματος υπο¬ 
γραφής εγγράφων "Με εντολή Υπουργού" στους Γε¬ 
νικούς Γραμματείς του Υπουργείου Υγείας. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη τις διατάξεις: 

1. Του Π.Δ/τος 63/2005 (Φ.Ε.Κ. 98/Α705) «Κωδικοποίηση 
της Νομοθεσίας για την Κυβέρνηση και Κυβερνητικά 
Όργανα», ιδίως το άρθρο 54. 

2. Του άρθρου 81 παρ.1 του Ν. 1892/1990 (ΦΕΚ 101/ 
Α790) "Για τον εκσυγχρονισμό και την ανάπτυξη και 
άλλες διατάξεις". 

3. Του άρθρου 90 του «Κώδικα της Νομοθεσίας για την 
Κυβέρνηση και Κυβερνητικά Όργανα», που κυρώθηκε με 
το άρθρο πρώτο του Π.Δ/τος 63/2005 (Φ.Ε.Κ. 98/Α705). 

4. Του Π.Δ/τος 95/2000 (Φ.Ε.Κ. 76/Α72000) "Οργανι¬ 
σμός του Υπουργείου Υγείας και Πρόνοιας», όπως έχει 
τροποποιηθεί και ισχύει σήμερα. 

5. Του άρθρου 10, 11 και 12 του Ν.3370/2005 (Φ.Ε.Κ. 
176/ Α72005) «Οργάνωση και λειτουργία των υπηρεσιών 
δημόσιας υγείας και λοιπές διατάξεις». 

6. Των άρθρων 50 και 51 του Ν.3918/2011 (ΦΕΚ 31/Α/2011) 
«Διαρθρωτικές αλλαγές στο σύστημα υγείας και άλλες 
διατάξεις» 

7. Του Π.Δ/τος 85/2012 (Φ.Ε.Κ. 141/Α72012) «Ίδρυση και 
μετονομασία Υπουργείων, μεταφορά και κατάργηση 
υπηρεσιών» 

8. Του Π.Δ/τος 119/2013 (Φ.Ε.Κ. 153/Α72013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

9. Της υπ’ αριθμ. ΔΥ1α/Γ.Π.οικ.75030/30-7-2012 κοινής 
απόφασης του Πρωθυπουργού και του Υπουργού Υγεί¬ 
ας (Φ.Ε.Κ. 371/ΥΟΔΔ/2-8-2012) περί διορισμού Γενικού 
Γραμματέα του Υπουργείου. 

10. Της υπ’ αριθμ. ΔΥ1α/Γ.Π.οικ.75033/30-7-2012 κοινής 
απόφασης του Πρωθυπουργού και του Υπουργού Υγείας 
(Φ.Ε.Κ 371/ΥΟΔΔ/2-8-2012) περί διορισμού Γ ενικού Γ ραμ¬ 
ματέα Δημόσιας Υγείας του Υπουργείου 

11. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού. 

12. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου και την ταχεία διεκπε¬ 
ραίωση των υποθέσεων που έχουν ανατεθεί σε αυτές, 
αποφασίζουμε: 

Α. ΑΡΜΟΔΙΟΤΗΤΕΣ ΓΕΝΙΚΟΥ ΓΡΑΜΜΑΤΕΑ ΤΟΥ 
ΥΠΟΥΡΓΕΙΟΥ 

Αρθρο 1 

Γενικές αρμοδιότητες 

Ο Γενικός Γραμματέας του Υπουργείου προίσταται 
αμέσως μετά τον Υπουργό, και τους Υφυπουργούς όλων 
των υπηρεσιών του Υπουργείου και των μονάδων υγεί¬ 
ας του ΕΣΥ, εκτός της Γ ενικής Γ ραμματείας Δημόσιας 
Υγείας και των αναφερομένων σε αυτή αρμοδιοτήτων 
και φορέων. 

Προσυπογράφει όλα τα έγγραφα που υπογράφει ο 
Υπουργός, σύμφωνα με την παράγραφο 4 του άρθρου 
50 του Π.Δ.63/2005 (ΦΕΚ 98 Α') και ασκεί ειδικότερα 
τις αρμοδιότητες που ορίζονται στα παρακάτω άρθρα. 

Αρθρο 2 

Μεταβίβαση αρμοδιοτήτων σε 
αντικείμενα Υπηρεσιών - Εξαιρέσεις 

1. Στο Γ ενικό Γ ραμματέα του Υπουργείου μεταβιβάζο¬ 
νται οι ακόλουθες αρμοδιότητες: 

α. Η Γενική Διεύθυνση Διοικητικής Υποστήριξης και 
Τεχνικών Υποδομών εξαιρουμένης της Διεύθυνσης Τε¬ 
χνικών Υπηρεσιών (κοινή Υπουργική Απόφαση οικ.3402/ 
2-7-2013 ΦΕΚ 1642 Β). 

β. Η Γ ενική Διεύθυνση Υπηρεσιών Υγείας εξαιρουμέ- 
νης της Διεύθυνσης Ψυχικής Υγείας (κοινή Υπουργική 
Απόφαση οικ.3403/2-7-2013 ΦΕΚ 1642 Β) και της Διεύθυν¬ 
σης Πρωτοβάθμιας Φροντίδας Υγείας (κοινή Υπουργική 
Απόφαση αρ. Γ.Υ./οικ.6161/29-10-2013 ΦΕΚ 2761Β). 

2. Από τις ανωτέρω αρμοδιότητες, εξαιρούνται: 

α. Όσες αναφέρονται σε διορισμούς διοικήσεων των 
εποπτευομένων Νομικών Προσώπων. 

β. Όσες αναφέρονται σε τοποθετήσεις και μετακινή¬ 
σεις προϊσταμένων Γ ενικών Δ/νσεων. 

γ. Αυτές που απαιτείται συνυπογραφή πράξεων με 
άλλους Υπουργούς, Αναπληρωτές Υπουργούς ή Υφυ¬ 
πουργούς. 

Άρθρο 3 

Δικαίωμα υπογραφής εγγράφων 
"Με εντολή Υπουργού" 

Ο Γ ενικός Γ ραμματέας του Υπουργείου εκτός από τις 
αρμοδιότητες του προηγούμενου άρθρου έχει δικαί¬ 
ωμα υπογραφής για τα εξής θέματα του Υπουργείου, 
εξαιρουμένων των θεμάτων της Γ ενικής Γ ραμματείας 
Δημόσιας Υγείας. 

1. Τις αποφάσεις για την επιλογή, τοποθέτηση, μετα¬ 
κίνηση, απόσπαση και μετάταξη όλων των υπαλλήλων 
του Υπουργείου και των Προϊσταμένων Διευθύνσεων, 
Τμημάτων και Αυτοτελών Γραφείων. 

2. Τα ερωτήματα προς τα Υπηρεσιακά συμβούλια 
εκτός από τα ερωτήματα προς το ειδικό Υπηρεσιακό 
Συμβούλιο του άρθρου δεύτερου του Ν.3839/2010. 

3. Τ ις αποφάσεις μεταθέσεων, αποσπάσεων έγκρισης 
για μετακίνηση εκτός έδρας γιατρών Ε.Σ.Υ. 


4. Τις αποφάσεις ανακλήσεων διορισμών γιατρών 
Ε.Σ.Υ. 

5. Τη χορήγηση κάθε είδους εκπαιδευτικών αδειών με 
ή χωρίς αποδοχές γιατρών Ε.Σ.Υ. 

6. Τα ερωτήματα προς τα Υπηρεσιακά Συμβούλια για¬ 
τρών Ε.Σ.Υ. σε διαθεσιμότητα 

7. Τις αποφάσεις διορισμών γιατρών του Ε.Σ.Υ. των 
περιπτώσεων του άρθρου 69 παρ. 5 του Ν. 2071/1992 
και εκείνων για τις οποίες διαπιστώνεται διαφωνία της 
υπηρεσίας για λόγους νομιμότητας του σχετικού πρα¬ 
κτικού επιλογής του αρμόδιου Συμβουλίου Επιλογής 
Διευθυντών Ιατρών Ε.Σ.Υ. και των Περιφερειακών Συμ¬ 
βουλίων Επιλογής Επιμελητών Ιατρών Ε.Σ.Υ. 

8. Τα ερωτήματα στο γραφείο Νομικού Συμβούλου 

9. Τα ερωτήματα στο Κεντρικό Συμβούλιο Υγείας 
(ΚΕ.Σ.Υ.) για γνωμοδότηση, γενικότερης και καθοριστι¬ 
κής σημασίας. 

10. Την αποδοχή ή μη της γνωμοδότησης του ΚΕ.Σ.Υ. 
για έγκριση χορήγησης εκπαιδευτικών αδειών. 

11. Τον προγραμματισμό εκπαιδευτικών προγραμμάτων. 

12. Τ ις αποφάσεις που αφορούν νοσοκομειακή και ια¬ 
τροφαρμακευτική περίθαλψη ανασφαλίστων και οικο¬ 
νομικά αδυνάτων πολιτών, μετά από σύμφωνη γνώμη 
του ΚΕΣΥ. 

13. Την έγκριση σκοπιμότητας για δαπάνες δημοσίων 
σχέσεων ποσού 501 ευρώ μέχρι 7.000 ευρώ. 

14. Τις αποφάσεις και εντολές, που αφορούν δαπάνες, 
εγκρίσεις, καθώς και κάθε σχετική με το θέμα των υπη¬ 
ρεσιών και των εποπτευομένων Νομικών Προσώπων του 
Υπουργείου ποσού από 120.001 ευρώ και άνω. 

15. Τις πράξεις έγκρισης σκοπιμότητας δαπάνης για 
ποσό από 120.000 ευρώ μέχρι του ποσού των 500.000 
ευρώ. 

16. Τις αποφάσεις έγκρισης, ανάληψης και διάθεσης 
πιστώσεων και πράξεων αναγνώρισης δαπανών, την 
έκδοση χρηματικών ενταλμάτων καθώς και αποφάσε¬ 
ων έκδοσης και παράτασης χρηματικών ενταλμάτων 
προπληρωμής από πιστώσεις του τακτικού προϋπολο¬ 
γισμού για ποσά 120.001 ευρώ και άνω και των ειδικών 
λογαριασμών για ποσά από 120.001 ευρώ και άνω για 
μη εξειδικευμένες δαπάνες. 

17. Τ ις προτάσεις για έγκριση, αναθεώρηση, συμπλή¬ 
ρωση ή τροποποίηση των συλλογικών αποφάσεων έρ¬ 
γων /μελετών του Π.Δ.Ε. 

18. Την υπογραφή εντολών κατανομής ποσού από 
120.001 ευρώ και άνω για την πίστωση των λογαριασμών 
Π.Δ.Ε. ύστερα από εγκεκριμένη Υπουργική συλλογική 
απόφαση έργου /μελέτης (ΣΑΕ). 

19. Όλες οι διοικητικές πράξεις, διακηρύξεις, συμβά¬ 
σεις κ,λπ. ανεξαρτήτου ύψους δαπάνης που αφορούν 
συγχρηματοδοτούμενα έργα. 

20. Τις αποφάσεις για την ανάθεση χωρίς διαπραγ¬ 
ματεύσεις (απευθείας) και τη σύναψη σύμβασης προ¬ 
μήθειας προϊόντων, παροχής υπηρεσιών ή εκτέλεσης 
έργων, μέχρι του ποσού που ισχύει κάθε φορά (άρθρο 
83 παρ. 1 εδ. Α του Ν. 2362/1995 και άρθρο 2 παρ. 5 του 
Ν. 2286/1995 και η αρίθμ. 35130/739/9-8-2010 απόφαση 
ΦΕΚ 1291 Β). 

21. Την έγκριση σκοπιμότητας επισκευών διαρρυθμί¬ 
σεων, βελτιώσεων αποπεράτωσης, συντήρησης κτιρίων, 
προμήθειας και συντήρησης εξοπλισμού πάσης φύσεως 
των Κεντρικών Υπηρεσιών του Υπουργείου από ποσό 
5000 ευρώ και άνω. 

22. Την έγκριση σκοπιμότητας για σύναψη συμβά¬ 
σεων εκτέλεσης έργου της καθαριότητας κτιριακών 
εγκαταστάσεων και παραρτημάτων των Υπηρεσιών του 
Υπουργείου υπό τους όρους και προϋποθέσεις του άρ¬ 
θρου 37 του Ν. 2072/1992 (ΦΕΚ 125 Α) και της ΔΙΠΙΔΔ/ 
Ε3/23/22.9.1992 εγκυκλίου του Υπουργείου Προεδρίας 
της Κυβέρνησης ανεξαρτήτως ποσού. 

23. Τις αποφάσεις ή έγγραφα για θέματα στα οποία 
συμπράττουν και άλλες Γενικές Διευθύνσεις του Υπουρ¬ 
γείου. 

24. Τις αποφάσεις διενέργειας-διακηρύξεων, αναβο¬ 
λών, ματαιώσεων, επαναλήψεων κάθε είδους διαγωνι- 
στικής διαδικασίας, για προμήθεια ειδών, παροχή υπη¬ 
ρεσιών και εκτέλεση εργασιών. 

25. Τις αποφάσεις έγκρισης πρακτικών επιτροπών δι¬ 
ενέργειας των επιμέρους σταδίων των διαγωνιστικών 
διαδικασιών (αξιολόγηση δικαιολογητικών συμμετοχής, 
τεχνικών προσφορών, οικονομικών προσφορών, δικαι- 
ολογητικών κατακύρωσης κ.α.) και αποδοχής ή μη των 
προσφορών. 

26. Τις αποφάσεις αποδοχής αιτήσεων συμμετοχής 
σε κλειστό διαγωνισμό. 

27. Τις αποφάσεις κατακύρωσης διαγωνισμών για προ¬ 
μήθεια ειδών και παροχής υπηρεσιών. 

28. Τις ματαιώσεις διαγωνισμών και την προμήθεια 
των ειδών με διαπραγμάτευση ή διαπραγμάτευση χωρίς 
διαγωνισμό. 

29. Την κήρυξη προμηθευτή εκπτώτου και την προμή¬ 
θεια του είδους σε βάρος του με οποιοδήποτε τρόπο. 

30. Τη μετάθεση συμβατικού χρόνου παράδοσης ή 
φόρτωσης του είδους. 

31. Την επιβολή ή μη προστίμου για εκπρόθεσμη πα¬ 
ράδοση ή φόρτωση συμβατικού είδους ή έκπτωση τιμής 
για ποιοτικές αποκλίσεις ή επιβολή ποινής για αντισυμ- 
βατική ενέργεια του προμηθευτή σε ύψος προστίμου. 

32. Την έγκριση παραλαβής ή απόρριψης είδους για 
χρονική υπερημερία προμηθευτή ή ποιοτικές αποκλίσεις 
του είδους και αντικατάσταση ή όχι αυτού σε ύψος 
αξίας της υπό κρίσιν ποσότητας. 

33. Τον καταλογισμό του διαφέροντος σε βάρος έκ¬ 
πτωτου προμηθευτή και επιβολή των προβλεπομένων 
άλλων κυρώσεων. 

34. Τις οριστικές ανακοινώσεις ανάθεσης μετά από 
διαπραγμάτευση σε εκτέλεση σχετικών αποφάσεων. 

35. Τις οριστικές ανακοινώσεις κατακυρώσεων σε 
εκτέλεση σχετικών αποφάσεων. 

36. Την υπογραφή συμβάσεων προμήθειας ειδών και 
παροχής υπηρεσιών. 

37. Την παράταση συμβατικού χρόνου παράδοσης ή 
φόρτωσης του είδους με επιφύλαξη των δικαιωμάτων 
του Δημοσίου επιβολής προστίμου για εκπρόθεσμη πα¬ 
ράδοση ή φόρτωση. 

Για τις περιπτώσεις από 24 έως και 37 το ποσόν κα¬ 
θορίζεται από 120.001 ευρώ και άνω. 

2. Εξαιρούνται του δικαιώματος υπογραφής «με εντολή 
Υπουργού» τα έγγραφα τα οποία αφορούν: 

α. Στην άσκηση νομοθετικής πρωτοβουλίας, περιλαμ- 
βανομένης της πρότασης έκδοσης Π.Δ. και Κανονιστικών 
Αποφάσεων. 

β. Στην επικοινωνία με το Γ ραφείο του Πρωθυπουρ¬ 
γού ή κυβερνητικά όργανα, Υπουργούς, Αναπληρωτές 
Υπουργούς και Υφυπουργούς. 

γ. Τα ερωτήματα στο Σώμα Επιθεωρητών Υπηρεσιών 
Υγείας και Πρόνοιας (Σ.Ε.Υ.Υ.Π.). 


ΑΡΜΟΔΙΟΤΗΤΕΣ ΓΕΝΙΚΟΥ ΓΡΑΜΜΑΤΕΑ 
ΔΗΜΟΣΙΑΣ ΥΓΕΙΑΣ 

Αρθρο 4 

Δικαίωμα υπογραφής εγγράφων 
"Με εντολή Υπουργού" 

Ο Γ ενικός Γ ραμματέας Δημόσιας Υγείας έχει δικαίωμα 
υπογραφής "Με εντολή Υπουργού" για τα εξής θέματα: 

• Την επιβολή προστίμων για παραβάσεις των διατά¬ 
ξεων, που αφορούν την παραγωγή και τη διακίνηση των 
φαρμακευτικών και καλλυντικών προϊόντων. 

• Στις πράξεις έγκρισης σκοπιμότητας δαπάνης για 
ποσό από 120.000 ευρώ μέχρι του ποσού των 500.000 
ευρώ. 

Εξαιρούνται του δικαιώματος υπογραφής «με εντολή 
Υπουργού» τα έγγραφα τα οποία αφορούν: 

α. Στην άσκηση νομοθετικής πρωτοβουλίας, περιλαμ- 
βανομένης της πρότασης έκδοσης Π.Δ. και Κανονιστικών 
Αποφάσεων. 

β. Στην επικοινωνία με το Γ ραφείο του Πρωθυπουρ¬ 
γού ή κυβερνητικά όργανα, Υπουργούς, Αναπληρωτές 
Υπουργούς και Υφυπουργούς. 

γ. Τα ερωτήματα στο Σώμα Επιθεωρητών Υπηρεσιών 
Υγείας και Πρόνοιας (Σ.Ε.Υ.Υ.Π.). 

Άρθρο 5 

Τελικές Διατάξεις 

1. Σε κάθε περίπτωση έκδοσης πράξεων, σύμφωνα με 
την απόφαση αυτή, θα πρέπει στο σκεπτικό τους να 
αναγράφεται αυτή η απόφαση. 

2. Οι εξουσιοδοτημένοι με την απόφαση αυτή να υπο¬ 
γράφουν "με εντολή Υπουργού" δύνανται να ενημερώ¬ 
νουν τα ανώτερα κλιμάκια για κάθε σοβαρό κατά την 
κρίση τους θέμα. 

3. Από τη δημοσίευση της απόφασης αυτής καταργεί- 
ται κάθε άλλη προηγούμενη που ρυθμίζει όμοια θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2014 

Ο ΥΠΟΥΡΓΟΣ 

ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ 
-♦- 

Αριθμ. οικ. 22592/501 (5) 

Τροποποίηση της Υπουργικής Απόφασης 9511/206/2014 
«Σύσταση κοινής επιτροπής και καθορισμός της δι¬ 
αδικασίας ταυτόχρονης καταγραφής, παράδοσης 
και παραλαβής όλων των αντικειμένων του Φιλο- 
τελικού και Ταχυδρομικού Μουσείου από τα ΕΛ.ΤΑ. 
Α.Ε. στην Υπηρεσία Φιλοτελικού και Ταχυδρομικού 
Μουσείου του Υπουργείου Υποδομών, Μεταφορών 
και Δικτύων» (Β' 434) 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τ ις διατάξεις: 

α) της παραγράφου 5δ του άρθρου 27 του ν. 4111/2013 
«Συνταξιοδοτικές ρυθμίσεις, τροποποιήσεις του ν. 4093/ 
2012, κύρωση της Πράξης Νομοθετικού Περιεχομένου 
«Έγκριση των Σχεδίων των Συμβάσεων Τροποποίησης 

της Κύριας Σύμβασης Χρηματοδοτικής Διευκόλυνσης 
μεταξύ του Ευρωπαϊκού Ταμείου Χρηματοπιστωτικής 
Σταθερότητας (Ε.Τ.Χ.Σ.), της Ελληνικής Δημοκρατίας, 
του Ελληνικού Ταμείου Χρηματοπιστωτικής Σταθερό¬ 
τητας (Τ.Χ.Σ.) και της Τράπεζας της Ελλάδος (ΤτΕ), 
με τίτλο «Κύρια Σύμβαση Χρηματοδοτικής Διευκόλυν¬ 
σης», της Σύμβασης Χρηματοδοτικής Διευκόλυνσης 
μεταξύ του Ε.Τ.Χ.Σ., της Ελληνικής Δημοκρατίας και 
της ΤτΕ, με τίτλο «Σύμβαση Διευκόλυνσης Διαχείρισης 
Υποχρεώσεων ΣΙΤ» και της Σύμβασης Χρηματοδοτικής 
Διευκόλυνσης μεταξύ του Ε.Τ.Χ.Σ., της Ελληνικής Δημο¬ 
κρατίας και της ΤτΕ, με τίτλο «Διευκόλυνση αποπληρω¬ 
μής Τόκων Ομολόγων», παροχή εξουσιοδοτήσεων για 
την υπογραφή των Συμβάσεων» και άλλες επείγουσες 
διατάξεις» (Α' 18) 

β) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98) 

γ) του π.δ. 293/1999 «Οργανισμός του Υπουργείου Με¬ 
ταφορών και Επικοινωνιών» (Α'263), όπως ισχύει 

2. Το με αριθμό πρωτοκόλλου 1.1.1/249/19-3-2014 έγγρα¬ 
φο της ΕΛ.ΤΑ. Α.Ε. με το οποίο μας γνωστοποιήθηκε η 
απόφαση του Διοικητικού Συμβουλίου της ΕΛ.ΤΑ. Α.Ε. 
για την τροποποίηση της απόφασης του Διοικητικού 
Συμβουλίου ΕΛ.ΤΑ. σχετικά με τον ορισμό επιτροπής 
και όρων λειτουργίας αυτής για την παράδοση του 
μουσειακού υλικού του Ταχυδρομικού και Φιλοτελικού 
Μουσείου. 

3. Την ανάγκη σύστασης κοινής επιτροπής για την πα¬ 
ράδοση και παραλαβή του Μουσείου λόγω του μεγάλου 
όγκου και της μεγάλης αξίας των εκθεμάτων. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Αντικαθίστανται μέλη της κοινής επιτροπής ταυτό¬ 
χρονης καταγραφής, παράδοσης και παραλαβής του 
συνόλου του μουσειακού υλικού του Φιλοτελικού και 
Ταχυδρομικού Μουσείου, από τα Ελληνικά Ταχυδρο¬ 
μεία Α.Ε. (ΕΛ.ΤΑ. Α.Ε.) στην Υπηρεσία Φιλοτελικού και 
Ταχυδρομικού Μουσείου του Υπουργείου Υποδομών, 
Μεταφορών και Δικτύων ως εξής: 

α) Στη θέση του τακτικού μέλους, Κολυτά Παναγιώτη, 
υπαλλήλου των ΕΛ.ΤΑ. Α.Ε. ορίζεται η Χάίδου Ζαφείρια, 
υπάλληλος των ΕΛ.ΤΑ. Α.Ε. 

β) Στη θέση του αναπληρωματικού μέλους, Μαργαρίτη 
Μαρίας, υπαλλήλλου των ΕΛ.ΤΑ. Α.Ε. ορίζεται ο Κατσι- 
ρέας Ευάγγελος, υπάλληλος των ΕΛ.ΤΑ. Α.Ε. 

γ) Στη θέση του αναπληρωματικού μέλους, Χάίδου 
Ζαφειρίας, υπαλλήλου των ΕΛ.ΤΑ. Α.Ε. ορίζεται ο Τσι- 
γδινός Ανδρέας, υπάλληλος των ΕΛ.ΤΑ. Α.Ε. 

Αρθρο 2 

Κατά τα λοιπά ισχύουν οι διατάξεις της με αριθμό 
πρωτοκόλλου 9511/206/2014 Υπουργικής Απόφασης 
(Β' 434). 

Αρθρο 3 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2014 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθμ. 1449/2014 (6) 

Ανάθεση έργου στην εταιρεία 
"ΘΕΜΙΣ ΚΑΤΑΣΚΕΥΑ-ΣΤΙΚΗ Α.Ε."» 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Την περίπτωση α' της παρ. 7 του άρθρου 5 του ν. 
2408/1996 (ΦΕΚ 104 Α/4-6-1996), όπως έχει αντικατα- 
σταθεί με την παρ. 15 του άρθρου 3 του ν. 2479/1997 
(ΦΕΚ 67 Α/6-5-1997) και την παρ. 1 του άρθρου 31 του 
ν.2664/1998 (ΦΕΚ 275 Α/3-12-1998) 

2) Την περίπτωση β' της παρ. 7 του άρθρου 5 του 
ν. 2408/1996 (ΦΕΚ 104 Α/4-6-1996) όπως έχει αντικατα- 
σταθεί με την παρ. 15 του άρθρου 3 του ν. 2479/1997 
(ΦΕΚ 67 Α/6-5-1997) και την περίπτωση Β' της παρ. 5 του 
άρθρου 21 του ν. 2521/1997 (ΦΕΚ 174 Α/1-9-1997) 

3) Την περίπτωση γ' της παρ. 7 του άρθρου 5 του 
ν. 2408/1996 (ΦΕΚ 104 Α/4-6-1996) όπως έχει αντικατα- 
σταθεί με την περίπτωση γ' της παρ. 5 του άρθρου 21 
του ν. 2521/1997 (ΦΕΚ 174 Α/1-9-1997) και έχει συμπληρω¬ 
θεί με την παρ. 3 του άρθρου 31 του ν. 2664/1998 (ΦΕΚ 
275 Α/3-12-1998) 

4) Την περίπτωση ιβ' της παρ. 7 του άρθρου 5 του 
ν. 2408/1996 (ΦΕΚ 104 Α/4-6-1996) όπως έχει προστεθεί 
με την παρ. 6 του άρθρου 60 του ν. 3160/2003 (ΦΕΚ 165 
Α/30-6-2003) 

5) Τον Κανονισμό Ανάθεσης και Εκτέλεσης Έργων 
(Κ.Α.Ε.Ε.) της «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» (ΦΕΚ 970 
Β/31 -10-1997) όπως έχει τροποποιηθεί και ισχύει 

6) Τα άρθρα 28 και 118 του ν. 3669/2008 (ΦΕΚ 116 
Α/18-6-2008) 

7) Την υπ’ αριθμ. 205/2004 γνωμοδότηση του Γ' Τμή¬ 
ματος του Νομικού Συμβουλίου του Κράτους 

8) Την υπ’ αριθμ. 166/22-1-2010 γνωμοδότηση του Νο¬ 
μικού Συμβούλου του Υπουργείου Δικαιοσύνης, Διαφά¬ 
νειας και Ανθρωπίνων Δικαιωμάτων 

9) Την ανάγκη άμεσης υλοποίησης των μέτρων που 
αναφέρονται στην από Ιανουάριο 2014 έκθεση του 
Υπουργείου Δημοσίας Τάξης και Προστασίας του Πο¬ 
λίτη, αποφασίζουμε: 

Αναθέτουμε στην Εταιρία "ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε." τη: 

Μελέτη, δημοπράτηση, επίβλεψη και παραλαβή του 
έργου «Επείγουσες εργασίες για την υλοποίηση των 
μέτρων που αναφέρονται στην από Ιανουάριο 2014 έκ¬ 
θεση - μελέτη τρωτότητας του Υπουργείου Δημοσίας 
Τάξης και Προστασίας του Πολίτη» 

Το ανατεθέν έργο εμπίπτει στις διατάξεις του άρθρου 
118 του ν. 3669/2008 και θα δημοπρατηθεί και εκτελεστεί 
σύμφωνα με τον Κ.Α.Ε.Ε. της «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» και τα άρθρα 28 και 118 του ν. 3669/2008, λόγω του 
ότι η εκτέλεση των εργασιών αυτών πρέπει να συνοδεύ- 

εται από ιδιαίτερα μέτρα ασφαλείας, σύμφωνα με τις 
κείμενες διατάξεις και προς προστασία των ουσιωδών 
συμφερόντων της χώρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2014 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθ. 1434 (7) 

Ένταξη μελών Ε.Π. που διορίστηκαν στο πρώην Γενικό 
Τμήμα Φυσικής Χημείας και Τεχνολογίας Υλικών το 
οποίο καταργήθηκε, στα Τμήματα του ΤΕΙ Πειραιά 

Ο ΠΡΟΕΔΡΟΣ ΤΟΥ ΤΕΙ ΠΕΙΡΑΙΑ 

Έχοντας υπόψη: 

1. Τις διατάξεις του ν. 1404/1983 (173/Α'), όπως ισχύει. 

2. Τις διατάξεις του ν. 4009/2011 (195/Α') «Δομή, Λει¬ 
τουργία, διασφάλιση της ποιότητας των σπουδών και 
διεθνοποίηση των ανώτατων εκπαιδευτικών Ιδρυμάτων». 

3. Τον Εσωτερικό Κανονισμό του ΤΕΙ Πειραιά ΦΕΚ 
3257/Β720-12-2013. 

4. Την πράξη 1/21-1-2014 θέμα 2° της Συνέλευσης του 
ΤΕΙ Πειραιά, που αφορά στην ισχύ των διατάξεων του 
πρότερου εσωτερικού κανονισμού (Π.Δ. 164/2009), για 
όλα τα θέματα που δεν ρυθμίζονται από το νέο εσω¬ 
τερικό κανονισμό (ΦΕΚ 3257/Β72013). 

5. Τις διατάξεις του Π.Δ. 69/2013 (119/Α') «Μετονομα- 
σία Τμημάτων -Συγχώνευση Τμημάτων - Κατάργηση 
Παραρτήματος - Κατάργηση Τμημάτων - Συγκρότηση 
Σχολών του ΤΕΙ Πειραιά» και ειδικότερα του άρθρου 4. 


6. Τις αιτήσεις προτίμησης ένταξης των μελών εκ¬ 
παιδευτικού προσωπικού που διορίστηκαν στο πρώην 
Γ ενικό Τμήμα Φυσικής Χημείας και Τεχνολογίας Υλικών, 
το οποίο καταργήθηκε. 

7. Την απόφαση της Συνέλευσης του ΤΕΙ Πειραιά (πρά¬ 
ξη 11/1-4-2014). 

8. Τον διορισμό του Λάζαρου Βρυζίδη, Προέδρου του 
ΤΕΙ Πειραιά (170/Υ.Ο.Δ.Δ./2013). 

9. Το γεγονός ότι με την απόφαση αυτή δεν προκα- 
λείται δαπάνη σε βάρος του τακτικού προϋπολογισμού, 
αποφασίζουμε: 

Την ένταξη των μελών Ε.Π. που διορίστηκαν στο 
πρώην Γενικό Τμήμα Φυσικής Χημείας και Τεχνολογίας 
Υλικών το οποίο καταργήθηκε, στα Τμήματα του ΤΕΙ 
Πειραιά ως ακολούθως: 

1. Δημήτριος Νικολόπουλος του Νικολάου Αναπληρω¬ 
τής Καθηγητής, στο Τμήμα Μηχανικών Ηλεκτρονικών 
Υπολογιστικών Συστημάτων ΤΈ. της Σχολής Τεχνολο¬ 
γικών Εφαρμογών του ΤΕΙ Πειραιά. 

2. Παναγιωτάτος Γεράσιμος του Αθανασίου Αναπλη¬ 
ρωτής Καθηγητής, στο Τμήμα Μηχανολόγων Μηχανι¬ 
κών ΤΈ. της Σχολής Τεχνολογικών Εφαρμογών του ΤΕΙ 
Πειραιά. 

3. Γεώργιος Πατερμαράκης του Στερεού Αναπληρωτής 
Καθηγητής, στο Τμήμα Κλωστοϋφαντουργών Μηχανι¬ 
κών ΤΈ. της Σχολής Τ εχνολογικών Εφαρμογών του ΤΕΙ 
Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 9 Απριλίου 2014 

Ο Πρόεδρος 
ΛΑΖΑΡΟΣ ΒΡΥΖΙΔΗΣ 

